Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 272/13/7706	Poprad, 9.9.2014
EEČ : 2-57-130-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Poprad zo dňa 8.7.2013, spisová značka 1 Pv 272/13/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11.02.2013 v čase o 10.30 hod. vošiel na súkromné lesné pozemky v kat. území obce XXXXX, okres Poprad, v lokalite zvanej XXXXX,  parcelné číslo porastu XXXXX, z parcely číslo XXXXX, ktorá patrí podľa výpisu z katastra nehnuteľnosti lesného pôdneho fondu Urbariátu pozemkovému spoločenstvu XXXXX, neoprávnene bez súhlasu a povolenia na hotovenie a vývoz drevnej guľatiny pomocou sekery zrúbal 1 ks duba lesného (Quercus robur), ten na mieste odvetvil a skrátil na dĺžku kmeňa 740 cm a s obvodom 40 cm, pričom uvedenú drevnú hmotu ponechal na mieste a následne dňa 12.02.2013 v čase o 10.00 hod. sa na miesto opäť vrátil a snažil sa uvedený kmeň odniesť domov, pričom bol prichytený policajnou hliadkou Obvodného oddelenia PZ XXXXX, čím takto svojim konaním spôsobil pre XXXXX XXXXX, XXXXX XXXXX, okres Poprad, IČO: XXXXX škodu vo výške  15,20 €.

Uznesením prokurátora Okresnej prokuratúry Poprad zo dňa 8.7.2013, spisová značka 1 Pv 272/13/7706, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry Poprad uznesením sp. zn. 1 Pv 272/13-3 zo dňa 08.07.2013, podľa § 216 ods. 1 Trestného poriadku podmienečne zastavil trestné stíhanie obv. XXXXX pre prečin krádeže podľa § 212 ods. 2 písm. d/ Trestného zákona. 

	Podľa § 216 ods. 2 Trestného poriadku bola obvinenému XXXXX  určená skúšobná doba v trvaní 12 (dvanástich) mesiacov.   

	Uznesenie o podmienečnom zastavení trestného stíhania nadobudlo právoplatnosť dňa 22.07.2013.  Skúšobná doba uplynula dňa 22.07.2014.     

	V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	Po uplynutí skúšobnej doby bolo preverené správanie sa obvineného XXXXX počas podmienečného zastavenia trestného stíhania vyžiadaním správy o povesti z miesta trvalého bydliska, odpisu z registra trestov, správy z Okresného úradu Poprad, Odboru všeobecnej vnútornej správy.   

	Zo zabezpečených podkladov vyplýva, že obvinený v priebehu skúšobnej doby viedol riadny život, nebol súdom odsúdený za trestný čin, ani postihnutý správnym orgánom za priestupok. Zo správy Okresného úradu Poprad vyplýva, že menovaný v Ústrednej evidencii priestupkov Ministerstva vnútra SR nemá od 21.07.2013 do 29.07.2014 vedený žiaden záznam. Zo správy Obce XXXXX je hodnotený všeobecne, doposiaľ nebol prejednávaný komisiou verejného poriadku. 

	Z týchto dôvodov bolo potrebné rozhodnúť tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Poprad do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Gerbery
prokurátor